TOP สู่โรงกลั่นระดับโลก.!
โปรเจกต์ใหม่เอี่ยมของบริษัท ไทยออยล์ จำกัด (มหาชน) หรือ TOP ที่ชื่อว่า CFP (Clean Fuel Project) หรือโรงกลั่น สะอาด กำลังจะพลิกโฉมหน้า “โรงกลั่นไทยออยล์” จากโรงกลั่นระดับชาติไปสู่โรงกลั่นระดับโลก ด้วยปริมาณการผลิตและคุณภาพผลิตภัณฑ์น้ำมันต่าง ๆ
7 ก.ย. 2561

สำนักข่าวรัชดา
โปรเจกต์ใหม่เอี่ยมของบริษัท ไทยออยล์ จำกัด (มหาชน) หรือ TOP ที่ชื่อว่า CFP (Clean Fuel Project) หรือโรงกลั่น สะอาด กำลังจะพลิกโฉมหน้า “โรงกลั่นไทยออยล์” จากโรงกลั่นระดับชาติไปสู่โรงกลั่นระดับโลก ด้วยปริมาณการผลิตและคุณภาพผลิตภัณฑ์น้ำมันต่าง ๆ
ในแวดวงพลังงาน คำว่า CFP หรือโรงกลั่นสะอาด เป็นเรื่องที่รับรู้และเข้าใจกันเป็นอย่างดี..แต่แวดวงนักลงทุนและตลาดหุ้น ถือเป็นเรื่องใหม่และใหญ่..ต้องคิดหนักเป็นพิเศษ ด้วยเม็ดเงินลงทุนกว่า 140,000-160,000 ล้านบาท ถือเป็นการลงทุนมากสุดอีกครั้งหนึ่ง นับตั้งแต่ก่อตั้งโรงกลั่นไทยออยล์ เมื่อ 3 สิงหาคม พ.ศ. 2504 ถือว่าครบรอบ 57 ปี อย่างพอดิบพอดีทีเดียว
โครงการ CFP (Clean Fuel Project) คือการเพิ่มศักยภาพการแข่งขันเพื่อก้าวสู่ผู้นำโรงกลั่นทั่วโลก ด้วยการติดตั้งโรงกลั่นหน่วยที่ 4 และหน่วยเพิ่มประสิทธิภาพการกลั่นนั่นเอง..!!
โฉมหน้าใหม่ “โรงกลั่นไทยออยล์” ที่จะได้เห็นนับตั้งแต่ปี 2566 เป็นต้นไปคือ..

การอัพเกรดสู่โรงกลั่นระดับโลก..ต้องเดิมพันด้วยเงินลงทุนสูง จึงมีภาระต้นทุนทางการเงินตามด้วย..แต่มากหรือน้อยขึ้นอยู่ที่ว่า TOP ใช้เงินลงทุนโครงการนี้อย่างไรบ้าง.!? แต่มีผลเชิงลบเพียงระยะสั้น ๆ เท่านั้น
เบื้องต้น TOP มีการตระเตรียมเงินลงทุนไว้ ทั้งจากกระแสเงินสดจากการดำเนินงาน เงินกู้จากสถาบันการเงินและเงินทุนจากการออกตราสารหนี้ โดยใช้ระยะเวลาการลงทุนประมาณ 4 ปี
ในแง่นักเล่นหุ้น TOP แบบเก็งกำไร เชื่อว่า “โครงการโรงกลั่นสะอาด” อาจทำให้รูสึกอึดอัด..กับการขึ้นลงของหุ้น TOP ที่เป็นไปอย่างระมัดระวัง..!! แต่หากเป็นนักลงทุนระยะยาว มีความจำเป็นอย่างยิ่ง ที่ต้องมีไว้ในพอร์ตลงทุน ด้วยความเป็นไปได้ที่ว่า..
“กำลังการผลิตเพิ่มเท่าตัว..ค่าการลั่นสูงขึ้น..มูลค่าผลิตภัณฑ์เพิ่มขึ้น..กำไรย่อมเพิ่มขึ้น” อย่างมิต้องสงสัยเลย..!!
…อิ อิ อิ…